تأخر استئناف اساتذة التعاقد للعمل بناء على نتائج الحوار مع الوزارة. من جديد التلاميذ اللي رجعوا للمدارس بعد 15 يوم ديال العطلة رجعو للزنقة و لديورهم. هاذ الشي كيألم. بغض النظر عن مطالب هاذ الفئة راه من حق التلامذ يقراو. ابناء الفقراء و الطبقات الاجتماعية التي لا تستطيع نقل ابنائها للتعليم الخاص، لا تملك الا انتظار معركة الشد و الجذب ليستأنف التلاميذ الدراسة. من المسؤول عن ضياع ملايين ساعات العمل. واش لمغاربة عارفين أن ضياع حصة وحدة فالرياضيات فالمستوى السابعة إعدادي يقدر يؤثر بنسبة كبيرة على مستقبل تعلم التلميذ للرياضيات، زيد عليها العلوم و الفيزياء. من 4 مارس ليوم، وبعملية حسابية، التلاميذ اللي كيقراو عند المتعاقدين ضيعو 44 ساعة ديال الرياضيات. و ضيعوا 8 سوابع ديال العلوم، و 8 ديال الفيزياء و النزيف مرشح للارتفاع. هاذ التلامذ اللي ضاعوا فهاذ السوايع كنحكموا على مكستقبلهم الدراسي بالاعداد حيث هاذ التلميذ لن يستطيع المواكبة مستقبلا بغض النظر عن تعويض هاذ الحصص من عدمه. من جهتها الدولة والحكومة ملزمة بضمان استمرار الدراسة تحل مشكلتها بأي طريقة، و تحمل مسؤوليتها. راه كلشي قابل للتفهم الا توقف خدمات الصحة و التعليم. من حق الاساتذة يديرو الاضراب، ومن حق الحكومة ترفض الخضوع لمطالبهم ولكن ما الحل؟ حكومة بنعرفة معندها غرض بالتعليم و كتقضي باللي كان وحتا الملف خرج من يديها واش اعباد الله ولادلا لمغاربة ضاعو فشهر ديال لقراية و الحكومة تسنات حتا اليوم الاخير ديال العطلة عاد تنازلات باش تحاور مع التنسيقية هنا يبدو العبث شامخا وجليا. الله يحد الباس 
اشنو ذنب التلامذ يبقاو فالزنقة.. الحكومة تسنات حتا بقا نهار عاد حاورت المعنيين بالأمر و حتا المتعاقدين غادي يخسروا معركتهم بهاذ التردد